Էմինեմ

Մարշալ Բրյուս Մեթերս III (, ), ամերիկացի ռեփեր, երաժշտական պրոդյուսեր, կոմպոզիտոր և դերասան։ Առավել հայտնի է Էմինեմ (, հաճախ հանդիպում է EMINƎM ոճով) բեմական կեղծանունով և իր Սլիմ Շեյդի () ալտեր էգոյով։ Բացի սոլո կարիերայից, Մարշալը նաև D12 խմբի և Bad Meets Evil հիփ հոփ դուետի անդամ է։ Էմինեմը աշխարհի ամենից շատ վաճառվող երաժշտական կատարողներից մեկն է, ինչպես նաև 2000-ական թվականների ամենից շատ վաճառվող կատարողը։ Նա առկա է տարբեր ամսագրերի կողմից կազմված բոլոր ժամանակների աշխարհի մեծագույն երաժիշտների ցանկերում, այդ թվում՝ Rolling Stone ամսագրի ցանկում, որտեղ Էմինեմը զբաղեցնում է 83-֊րդ հորիզոնականը՝ 100 մեծագույն կատարողների ցանկումRolling Stone, 100 Greatest Artists of All Time ։ Նույն ամսագիրը անվանել է նրան «Հիփ հոփի Արքա»Introducing the King of Hip-Hop ։ Եթե իր ալբոմների հետ հաշվենք նաև իր խմբերի ստուդիական ալբոմները, ապա Էմինեմն ունի 10 ալբոմ, որոնք զբաղեցրել են Billboard 200֊ի առաջին հորիզոնականըEminem Will Score Biggest Sales Week of 2010 ։ Որպես սոլո կատարող, Էմինեմը ամբողջ աշխարհում վաճառել է իր ալբոմների ավելի քան 100 միլիոն օրինակEminem , ema.mtv.co.uk«Eminem’s New Album „Relapse“ Drops In May, „Relapse 2“ Later This Year», Universal Music Group«EMINEM», MTV։ Միայն ԱՄՆ֊ում նա վաճառել է մոտ 49 միլիոն սկավառակ և 42 միլիոն երգThe Nielsen Company & Billboard’s 2011 Music Industry Report։

Իր առաջին անկախ ալբոմը՝ Infinite֊ը 1996 թ․ թողարկելուց հետո, Էմինեմը մեծ ճանաչում ձեռք բերեց 1999 թվականին թողարկված The Slim Shady LP ալբոմի շնորհիվ։ Այդ ալբոմը Էմինեմին բերեց իր առաջին Գրեմմի մրցանակը լավագույն ռեփ ալբոմի համար։ Նրա հաջորդ երկու սկավառակները՝ The Marshall Mathers LP֊ն և The Eminem Show֊ն, նույնպես արժանացել են Գրեմմիի նույն կատեգորիայում, ինչի շնորհիվ Էմինեմը դարձավ առաջին կատարողը, ով արժանացել է այդ մրցանակին երեք անգամ անընդմեջ։ Դրան հաջորդում է 2004 թ․ թողարկված Encore ալբոմը և այդ ալբոմի հետ շրջագայությունը, ինչից հետո Էմինեմը ստեղծագործական դադար է վերցնում։ 2009 թ․ մայիսի 15֊ին նա հինգ տարի ընդմիջումից հետո թողարկում է թողարկում է Relapse ալբոմը։ 2010 թ․ թողարկում է յոթերորդ ստուդիական ալբոմը՝ Recovery֊ն, որը համաշխարհային հաջողության է արժանանում։ Այն դառնում է տարվա ամենաշատ վաճառվող ալբոմը, ինչպես The Eminem Show֊ն 2002 թ․: Էմինեմը և՛ Relapse֊ի, և՛ Recovery֊ի համար արժանանում է Գրեմմի մրցանակի։ Այդ մրցանակը դառնում է նրա ամբողջ կարիերայի ընթացքում ստացած 13-֊րդ մրցանակը։ 2013 թ․ նոյեմբերի 5֊ին Էմինեմը թողարկում է իր ութերորդ ստուդիական ալբոմը՝ The Marshall Mathers LP 2֊ն։

Էմինեմը զբաղվում է տարբեր գործունեությամբ։ Նա ունի իր սեփական ձայնագրման լեյբլը, որը ղեկավարում է իր մենեջեր Փոլ Ռեզենբերգի հետ համատեղ, նաև ունի իր սեփական ռադիոընկերությունը՝ Shade 45֊ը Sirius XM Radio֊ի վրա։ 2002 թ․ Էմինեմը նկարահանվում է «8-րդ մղոն» ֆիլմում, որի համար արժանանում է «Օսկար» մրցանակի ֆիլմում լավագույն երգի համար՝ դառնալով առաջին ռեփ կատարողը, ով ստանում է այս մրցանակը։

 Կենսագրությունն ու կարիերան 
 1972-1991: Վաղ կյանքն ու առաջին ձայնագրությունները 
Մարշալ Բրյուս Մաթերս III-ը ծնվել է 1972 թ․ հոկտեմբերի 17-ին ԱՄՆ-ի Միսսուրի նահանգի Սենտ֊Ջոզեֆ քաղաքում։ Նա եղել է Դեբորա Ռ․ (Նելսեն) Մաթերս֊Բրիգսի (ծնվ․ 1955 թ․) և Մարշալ Բրյուս Մաթերս֊կրտսերի (ծնվ․ 1947 թ․) միակ զավակը։ Էմինեմն ունի շոտլանդական, անգլիական, գերմանական, շվեյցարական, լեհական և լյուքսեմբուրգյան արմատներ։ Իր մայրն ընդամենը 15 տարեկան էր, երբ ամուսնացավ հոր հետ։ Մանուկ հասակում մեծ ականջների պատճառով հարազատները նրան կոչում էին Միկի՝ ի պատիվ Միկի Մաուսի։ Ամուսնությունից երեք տարի անց ծնվում է Մարշալը։ Որոշ ժամանակ անց, երբ Էմինեմը 18 ամսական էր, նրա հայրը լքում է ընտանիքը, գնում է Կալիֆորնիա և այլևս չի տեսնվում որդու հետ։ Նա մեծանում է մոր հետ չքավորության մեջ։ Ձգտելով ավելի լավ կյանքի, Դեբբի Նելսոնը մի քանի անգամ փոխում է իր բնակավայրը։ Ի վերջո, նրանք հաստատվում է Դետրոյթում, որտեղ բնակչության մեծամասնությունը աֆրոամերիկացիներ են լինում։ Դա Մարշալի և իր սևամորթ տարեկիցների միջև լարված հարաբերությունների պատճառ է դառնում։ Արդյունքում Մարշալին դպրոցում ծեծի են ենթարկում, որից հետո նա մոտ 10 օր չի կարողանում ուշքի գալ։

1987 թ․ Մարշալի մորեղբայրը՝ Ռոննին, ներկայացնում է իր զարմիկին Ice-T֊ի «Reckless» ձայնեզիրը, ինչն էլ տղային ստիպում է ընտրել ռեփերի ճամփան։ Չնայած սևամորթ MC֊ների անդադար հարձակումներին (համարվում էր, որ սպիտակները չեն կարող ռեփեր լինել), Էմինեմը հաջողությամբ մասնակցում էր բաթլներին և աստիճանաբար արժանանում է հանրության ուշադրությանը։ Էմինեմի՝ ռեփեր դարձնելու գործում մեծ դեր է խաղացել իր լավագույն ընկեր Proof֊ը, ով հետագայում դառնում է D12 խմբի անդամ։

 2012-ից մինչև մեր օրեր։ The Marshall Mathers LP 2 
2012 թ․ մայիսի 24-ին Էմինեմը հայտարարեց, որ աշխատում է իր հաջորդ ստուդիական ալբոմի վրաEminem is working on a new album։ Թողարկումը նշանակված էր 2013 թվականինEminem Announces Eighth Studio Album For 2013 ։ Նույնիսկ դեռ անուն չունեցող ալբոմը մտավ 2013 թվականի ամենից սպասված սկավառակների ցանկերը, այդ թվում MTV, Complex ամսագրերում, որոնցում նա 6-րդ հորիզոնականում էր, և XXL ամսագրում, որտեղ նա 5-րդ հորիզոնականում էր6. Eminem, TBA - The 50 Most Anticipated Albums of 2013".  Complex.։

Հունիսի 30-ին Էմինեմը խոսեց իր ալբոմի մասին DJ Whoo Kid-ի հետ իր՝ Shade 45 ռադիոկայանում։ Նա ասաց, որ նյութերը ձևավորվում են, իսկ Dr. Dre-ն գործընթացի մեջ կընդգրկվի ավելի ուշEminem vs DJ Whoo Kid!! New Album?? Art of Rap?? Most Annoying Slaughterhouse Member?? Air Yeezy’s?? ։ 2013 թվականի օգոստոսի 30-ին Slaughterhouse խմբի մասնակից Royce da 5'9"-ը կիսվեց ալբոմի մասին իր մտքերով, ասելով հետևյալը․ «Ես վստահ չեմ, թե ինչպես աշխարհը կարձագանքի այն ամենին, ինչ ես լսել եմ նրանից»։ Էմինեմի մոտիկ ընկերն ու գործընկերը, 50 Cent-ը հաստատեց իր մասնակցությունը ալբոմումCent To Feature On Eminem's Next Album, Says Dr. Dre Will Appear On "Street Immortal"| HipHop DX։ Էմինեմը նաև հայտնվեց Pink-ի The Truth About Love ալբոմում՝ «Here Comes The Weekend» երգում։

2013 թվականի փետրվարի 11-ին Shady Records-ի նախագահ և Էմինեմի մենեջեր Փոլ Ռոզենբերգը հայտարարեց, որ ալբոմի թողարկումը կկայանա Հիշողության օրվանից հետո, որն ԱՄՆ-ում նշվում է մայիսի վերջին երկուշաբթի օրը։ «Մենք սպասում ենք, որ Էմինեմի նոր ալբոմի թողարկումը կկայանա 2013 թվականին։ Նա արդեն բավականին երկար ժամանակ է, ինչ աշխատում է նրա վրա», - ասաց Ռոզենբերգը, - «Այն կթողարկվի Հիշողության օրվանից հետո, բայց մենք հաստատ չգիտենք երբ։ Էմինեմը ելույթ կունենա Եվրոպայի մի քանի հարթակներում, ինչից հետո մենք կորոշենք ինչ անել հետո»։ Մարտի 22-ին Dr. Dre-ն ասաց, որ Էմինեմը արդեն ավարտում է իր ալբոմը, և որ նրանք երկուսն էլ աշխատում են դրա վրաDr. Dre Returns To The Studio, Says Eminem Is Nearly Finished New Album".  The Versed. 2013-03-24.։ Նաև պրոդյուսեր No I.D.-ն հաստատեց իր մասնակցությունը ալբոմում"Eminem To Hit The Studio With No I.D. - Music, Celebrity, Artist News".  MTV.com. 2012-09-10.։

2013 թվականի օգոստոսի 14-ին «Survival» անվամբ երգը, որն կատարված էր Liz Rodrigues-ի հետ միասին և գրված էր DJ Khalil-ի կողմից, ներկայացված էր Call of Duty: Ghosts խաղի թրեյլերի մեջ։ Հաջորդ մամլո թողարկումից հայտնի դարձավ, որ առաջին ութերորդ ալբոմի սինգլը կթողարկվի շատ շուտովEminem Unveils Hard-Hitting New Song, 'Survival'։ MTV VMA 2013 արարողության ժամանակ հայտնի դարձավ, որ Էմինեմի նոր ալբոմը կկոչվի The Marshall Mathers LP 2, իսկ նրա թողարկումը նշանակված է 2013 թվականի նոյեմբերի 5-ինEminem's 'MMLP2' Album Announced At VMAs։

 Էմինեմի Սկավառակագրություն 
Այս էջում թվարկված են ամերիկացի ռեփեր Էմինեմի ալբոմները։

 Ստուդիային ալբոմներ 
ՏարիԱլբոմԹողարկվել է1996Infinite12 Նոյեմբեր 19961999The Slim Shady LP23 Փետրվար 19992000The Marshall Mathers LP23 Մայիս 20002002The Eminem Show28 Մայիս 20022004Encore12 Նոյեմբեր 20042009Ռիլեփս15 Մայիս 20092010Ռեքավերի18 Հունիս 20102017ՌևայվլԴեկտեմբերի 15 20172018ԿամիկաձեՕգոստոսի 31 2018

 Ծանոթագրություններ 

 Արտաքին հղումներ 
 Էմինեմը imusic.am-ում
 5 անհայտ փաստ Էմինեմի մասին
 Էմինեմը պապիկ է դառնալու

Կատեգորիա:21-րդ դարի ամերիկացի ռեփերներ
Կատեգորիա:Brit Awards մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Ամերիկացի տղամարդ կինոդերասաններ
Կատեգորիա:Բեմական կեղծանուններ
Կատեգորիա:Հիփ հոփ երաժիշտներ